Afternoon Call Action Notes – บล.โกลเบล็ก
ดัชนี SET ปิดภาคเช้า Close        1,577.27          Vol …
21 ก.ค. 2560

ดัชนี SET ปิดภาคเช้า
Close        1,577.27          Volume          ฿20,982 M
Change          +1.99          %Change            +0.13%
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นจากแรงซื้อกลุ่มโรงไฟฟฟ้า กลุ่มพลังงาน รวมถึงหุ้นรายตัวที่คาดว่าจะมีกำไร Q2/17 เติบโตขึ้น อย่างไรก็ตาม Fund Flow ต่างชาติที่ผันผวนทำให้นลท.ยังไม่มั่นใจในทิศทางดัชนีมากนักส่งผลให้  Volume ซื้อขายไม่หนาแน่นนักระดับ 2 หมื่นลบ.
แนวโน้มภาคบ่ายตามค่าสัญญาณทางเทคนิค 
ดัชนี SET แกว่งแคบก่อนปิดสัปดาห์ การเคลื่อนไหวสะท้อนผลประกอบการไตรมาส 2 ของกลุ่มธนาคารไปมากแล้ว stochastic ในกราฟราย 30 นาที ทรงตัวที่ระดับ 50 ภาพรวมการแกว่งตัวเป็นบวกต่อการทะยานขึ้นของดัชนีเพื่อพ้นกรอบรูปสามเหลี่ยม แต่ยังไม่เห็นสัญญาณการจะ breakout อื่น ๆ จึงคงคำแนะนำให้ถือหุ้นที่คาดว่าจะประกาศผลประกอบการในไตรมาส 2 ออกมาดี และทยอยขายเมื่อราคาปรับขึ้น ส่วนพอร์ตเก็งกำไรสามารถเล่นสั้นเป็นรายตัวได้
แนวรับ  1,569 จุด  /  แนวต้าน  1,579 จุด
EA  ซื้อเก็งกำไร
ราคาปิด  36.50 บาท
แนวรับ 36.25 บาท / แนวต้าน 37.50  บาท / Cut loss  35.50 บาท
กราฟกลับตัวขึ้นเป็น V shape โดยล่าสุดราคาดีดตัวตัดเหนือเส้น  EMA 10 วันได้อีกครั้ง สอดคล้องกับเครื่องมือ RSI+MACD ชี้ขึ้นสนับสนุนเป็นสัญญาณซื้อจึงมีโอกาสปรับตัวขึ้นต่อได้
BTW ซื้อเก็งกำไร
ราคาปิด  3.76  บาท
แนวรับ  3.74 บาท / แนวต้าน 3.90  บาท / Cut loss  3.66  บาท
กราฟระยะสั้นพลิกตัวขึ้นคล้าย W shape และราคาดีดตัวตัดเส้น EMA 10 วันขึ้นเป็นสัญญาณซื้อได้สำเร็จ พร้อมทั้งเครื่องมือ RSI + MACD ชี้ขึ้นสนับสนุนทิศทางทั้งคู่ทำให้มีโอกาสปรับตัวขึ้นได้
ข่าวสำคัญช่วงเช้า
แกนนำ สว. พรรครีพับลิกัน เตรียมจัดการลงมติเพื่อผ่าน กม.ประกันสุขภาพฉบับใหม่ในวันอังคารหน้า  ขณะที่ทางพรรคยังคงมีปัญหาในการรวบรวมคะแนนเสี่ยงให้ผ่านร่าง กม.ดังกล่าว
IMF ไฟเขียวปล่อยเงินกู้งวดใหม่ให้กรีซ $1.8 พันล้าน ด้วยเงื่อนไขให้เดินหน้าปฏิรูปศก.ต่อเนื่อง
สหรัฐบรรลุข้อตกลงส่งออกข้าวให้จีนเป็นครั้งแรกในประวัติศาสตร์ โดยจันเป็นผู้นำเข้าข้าวรายใหญ่สุดในโลก
BCPG คาดรับรู้ส่วนแบ่งกำไรโรงไฟฟ้าพลังความร้อนใต้พิภพ 182 MW (ส่วนที่เป็นเจ้าของ) ในอินโดนีเซียงวด Q3/60
“ไทยมุ้ย คอร์ปอเรชั่น” (THMUI) ยื่นไฟลิ่งขาย IPO 97.07 ล้านหุ้น เข้า MAI , ระดมทุนสร้างโกดังสินค้า – ใช้เป็นเงินทุนหมุนเวียน ล่าสุดมีแผนขยายเครื่องจักรในปี 60 งบลงทุน 10 ลบ.
NOK เล็งโละเครื่องบินโบอิ้ง 737-800 ออก 5-7 ลำปีนี้ เร่งลดค่าใช้จ่าย – คงแผนหาพันธมิตรพร้อมเพิ่มทุน
KKP และบ.ย่อย ไตรมาส 2/60 กำไรสุทธิลดลงเหลือ 1.19 พันลบ.